KIRJALLINEN KYSYMYS E-1638/98

esittäjä(t): Amedeo Amadeo (NI) komissiolle

(29. toukokuuta 1998)

Aihe: Matkaviestintä ja langaton viestintä

Viite: a) Komission tiedonanto neuvostolle, Euroopan parlamentille, talous- ja sosiaalikomitealle ja alueiden komitealle matkaviestinnän ja langattoman viestinnän uusista kehitysnäkymistä. Euroopan unionin haasteita ja valintoja. (KOM(97) 0217 lopull.) ja b) "Komission tiedonanto neuvostolle, Euroopan parlamentille, talous- ja sosiaalikomitealle ja alueiden komitealle matkaviestinnän ja langattoman viestinnän (UMTS) tulevan kehittämisen strategiasta ja toimintaperiaatteista. Julkisen kuulemisen tulokset ja ehdotukset suotuisan ympäristön luomiseksi" (KOM(97) 0513 lopull.).

Voiko komissio varmistaa, että lupa-asioiden osalta aloitetuissa toimissa otetaan huomioon teollisuuden odotukset, joiden mukaan ensimmäisten UMTS-palvelujen toiminta käynnistetään vuoden 2002 paikkeilla ja järjestelmä toimii maailmanlaajuisesti vuoden 2005 paikkeilla? Voiko komissio antaa näiden määräaikojen varmistamiseksi yhteisön viitekehyksen, jolla varmistetaan, että kansalliset viranomaiset ja sääntelystä vastaavat myöntävät lupia hyvissä ajoin, vuoden 1998 lopusta lähtien, objektiivisella, avoimella ja tasapuolisella menettelyllä?

Komission jäsenen Martin Bangemanninkomission puolesta

antama yhteinen vastaus kirjallisiin kysymyksiinE-1634/98, E-1635/98, E-1636/98, E-1637/98 ja E-1638/98

(2. heinäkuuta 1998)

Valmistellessaan asiakirjaa "Komission tiedonanto neuvostolle, Euroopan parlamentille, talous- ja sosiaalikomitealle ja alueiden komitealle - Matkaviestinnän ja langattoman viestinnän uusista kehitysnäkymistä - Euroopan unionin haasteita ja valintoja" komissio tiedusteli sekä alalta yleisesti että jäsenvaltioilta näiden näkemyksiä kaikista viidestä kysymyksestä, jotka arvoisa parlamentin jäsen on ottanut esille. Toimialan ja muiden asianosaisten vastaukset sekä komission sääntelyä koskevat päätelmät on annettu asiakirjassa "Komission tiedonanto neuvostolle, Euroopan parlamentille, talous- ja sosiaalikomitealle ja alueiden komitealle - Matkaviestinnän ja langattoman viestinnän (UMTS) tulevan kehittämisen strategia ja toimintaperiaatteet - Julkisen kuulemisen tulokset ja ehdotukset suotuisan ympäristön luomiseksi".

Komission ehdotus Euroopan parlamentin ja neuvoston päätökseksi matkaviestinnän ja langattoman viestinnän (UMTS) koordinoidusta käyttöönotosta Euroopan yhteisössä(1) pyrkii luomaan asianmukaisen lainsäädännöllisen perustan taajuksien jakamiselle. Ehdotuksen 5 artiklassa kaavaillaan menettelyä, jonka perustana on Euroopan radioviesintäkomitean (ERC) yhtenäistämä UTMS-taajuksien käyttö. Jos jäsenvaltiot eivät hyväksy ERC:n päätöksiä täysimittaisesti ja ajoissa, sitovia yhteisön päätöksiä taajuuksista voidaan tehdä, jotta taataan taajuuksien yhtenäistetty saatavuus ja käyttö yhteisön alueella.

UMTS-päätösehdotuksen 6 artiklassa viitataan Euroopan telealan standardointilaitoksen (ETSI) UTMS:ää varten kehittämiin tai hyväksymiin standardeihin. Komissio aikoo varmistaa, että teollista omaisuutta koskevia oikeuksia käytetään yhteisön lainsäädännön ja erityisesti kilpailusääntöjen mukaisesti.

Päätösehdotuksessaan ja erityisesti sen 3 artiklassa komissio on selkeyttänyt tarpeellisella tavalla UTMS:ää koskevaa sääntelyä, joka perustuu olennaisilta osiltaan nykyiseen lainsäädäntöön, erityisesti telepalvelualan yleisten valtuutusten ja yksittäisten toimilupien yhteisistä puitteista 10 päivänä huhtikuuta 1997 annettuun parlamentin ja neuvoston direktiiviin 97/13/EY(2) sekä kilpailulainsäädäntöön. Aikataulukysymyksessä komissio on asettunut erityisesti UTMS-foorumin esittämälle kannalle, jonka mukaan UTMS-palveluiden tarjonnan pitäisi alkaa viimeistään vuoteen 2002 mennessä. Jotta annettaisiin alalle sen tarvitsemaa luottamusta jo varhaisessa vaiheessa ja riittävästi aikaa valmisteluihin, komission päätösehdotuksessa edellytetään jäsenvaltioiden saavan lainsäändäntötyönsä valmiiksi jo vuoteen 2000 mennessä.

(1) KOM(98) 58.

(2) EYVL L 117, 7.5.1997.